CELEX: C2005/057/58
Language: et
Date: 2005-03-05 00:00:00
Title: Kohtuasi T-494/04: Wineke Neirinck'i 22. detsembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/34
            
         Wineke Neirinck'i 22. detsembri 2004. aasta hagi Euroopa Ühenduste Komisjoni vastu
   (Kohtuasi T-494/04)
   (2005/C 57/58)
   Kohtumenetluse keel: prantsuse
   Wineke Neirinck, elukoht Brüssel, esitas 22. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Georges Vandersanden, Laure Levi ja Aurore Finchelstein.
   Hageja palub esimese astme kohtul:
   
               —
            
            
               tühistada otsus, millest hageja sai teada üksuse OIB.1 (infrastruktuuri- ja logistikaamet Brüsselis – kinnisvarapoliitika rakendamine) 4. märtsi 2004. aasta koosolekul, mille kohaselt valiti OIB kinnisvarapoliitika valdkonnas juristi ametikohale, mida taotles hageja, üks teine kandidaat;
            
         
               —
            
            
               tühistada 9. märtsi 2004. aasta kinnitav otsus, millega teavitati hagejat tema kandidatuuri tagasilükkamisest;
            
         
               —
            
            
               tühistada järgnev 27. aprilli 2004. aasta otsus, millega teatati hagejale, et tema suulise testi tulemus oli ebarahuldav ja samas teavitati ühe teise isiku ametisse nimetamisest;
            
         
               —
            
            
               igal juhul hüvitada hagejale tekitatud mittemateriaalne ja materiaalne kahju, mille 30 000 euro suurune summa on ex aeque et bono esialgne;
            
         
               —
            
            
               jätta kõik kohtukulud kostja kanda.
            
         Õiguslikud alused ja peamised argumendid
   Hageja, kes oli kõnealusel perioodil komisjoni ajutine ametnik infrastruktuuri- ja logistikaametis Brüsselis (OIB), taotles juristi ametikohta OIB kinnisvarapoliitika valdkonnas. Oma hagiga soovib ta nii otsuse, millega lükati tagasi tema kandidatuur ning nimetati vastavale ametikohale üks teine isik, tühistamist kui ka talle väidetavalt tekitatud mittemateriaalse ja materiaalse kahju hüvitamist.
   Oma hagi toetuseks viitab hageja nii teenistuse huvide, erapooletuse, objektiivsuse, mittediskrimineerimise, läbipaistvuse ja põhjendamiskohustuse kui ka menetlusnormide rikkumisele. Hageja väidab, et isiku määramine antud ametikohale otsustati väljaspool igasugust õiguslikku menetlust ja ilma teenete võrdleva analüüsita hageja suhtes. Samas kontekstis viitab hageja nii ilmselgele hindamisveale kui ka eestkostekohustuse ja hea halduse tava rikkumisele. Samuti osundab hageja võrdse kohtlemise üldpõhimõtte rikkumisele, viidates asjaolule, et kõik OIB koosseisuvälised ja ajutised ametnikud, kelle lepingud kehtisid 1. maini 2004, jäid pärast seda kuupäeva OIB-sse tööle, väljaarvatud hageja.